Die gevolg is dat talle kinders inentings ontvang sonder dat hul ouers ingelig word oor kritiese inligting oor bewese risikos en ernstige nadelige reaksies waarvan die JCVI deeglik bewus is. Dit blyk verder dat weerhouding van hierdie inligting deur die JCVI/DG, die reg van individue ontneem om ‘n ingeligte besluit oor inenting te neem. Dit is ‘n oortreding van Internasionale riglyne vir mediese etiek sowel as hulle eie Gedragskode.
Dit blyk dat die JCVI, die DH en die “Committee on Safety of Medicines (CSM)” in die Verenigde Koninkryk die veiligheid van kinders verontagsaam het deur inentingsveldtogte bo entstofveiligheid te prioritiseer. Onakkurate en potensieel misleidende inligting oor entstofveiligheid is deur die JCVI in samewerking met die DH versprei, wat daartoe gelei het dat dit onmoontlik was vir ouers om ten volle ingeligte besluite oor inentings te neem.
Deur ouers oënskynlik te mislei oor die ware risikos wat nadelige reaksies kan meebring ter wille daarvan om hul instemming vir die behandeling te verkry, en deur vir die vervaardigers van entstowwe kant te kies eerder as om die openbare gesondheidsbelange van die publiek in ag te neem, blyk dit dat die JCVI en die CSM daadwerklik hul vertrouensplig nagelaat het om individue teen entstowwe waarvan die veiligheid bevraagteken moet word, te beskerm.